Izvor: Pixabay

Internet servisi Viber i WhatsApp ponovo su dostupni korisnicima u Crnoj Gori, saopštile su kompanije "Crnogorski telekom", "Telenor" i "M:tel".

Agencija za elektronske komunikacije i poštansku delatnost (EKIP) naložila ranije danas svim telekomunikacionim operatorima da isključe mogućnost korišćenja aplikacija Viber, WhatsApp i drugih sličnih servisa, koji su tokom dana upotrebljene za neželjenu komunikaciju sa korisnicima.

U zajedničkom saopštenju tri operatera navedeno je da je zabrana korištenja Vibeta i WhatsAppa suspendovana od 19.30 časova.

Operateri su bili dužni da sprovedu meru privremene zabrane korišćenja navedenih aplikacija jer su upotrebljene za neželjenu komunikaciju, a u skladu sa odredbama Zakona o elektronskim komunikacijama.

Kompanije "Crnogorski telekom", "Telenor" i "M:tel", kako je saopšteno, nisu ustupale podatke o svojim korisnicima i poštuju najstrože bezbednosne standarde i procedure zaštite korisnika i njihovih podataka.